Suetonio

Suetonio (Gaius Suetonius Tranquillus en latín) (75 – 160) foi un escritor romano.

Naceu no seo dunha familia da orde ecuestre, seguramente en Hipona. Marchou a Roma e dedicouse ao estudo das letras, traballando como avogado e profesor. Foi amigo de Plinio o Novo quen o recomendou ao emperador Traxano como superintendente das bibliotecas públicas e responsable dos arquivos. Con Hadriano foi o encargado da correspondencia oficial do goberno. Acusado de falta de respecto á emperatriz Sabina, perdeu o seu traballo no 122.

Escribiu en latín e en grego. Entre as súas obras destacan De viris illustribus, biografías de escritores e De vita Caesarum, a biografía dos doce primeiros emperadores de Roma; consta de oito libros que se conservan na súa case totalidade, é fonte para moitos traballos sobre historia romana e está considerada unha das historias máis imparciais da antigüidade, con moito gusto polo detalle e escrito nunha linguaxe sinxela.

Categoría:Historiadores da Roma Antiga
Categoría:Biógrafos